Document ID: /fineweb-2-swissfilter-quality_10-filterrobots/filtered/02038.jsonl.gz/3528

Settavel cudesch da Harry Potter
- Glindesdi, 9.7.2007, 12:45
Ils 21 da fanadur è in di magic – almain per fans da Harry Potter. Lura cumpara il settavel ed ultim cudesch da las aventuras dal giuven striun Harry Potter e ses camarats, quai vul dir lura cumpara la versiun englaisa. En bunamain tut las librarias pon ins gia reservar in exemplar. Mo la retschertga dal Radio Rumantsch mussa che la prevendita na marscha betg uschè bain sco ils ultims onns. Ils Grischuns spetgan plitost sin la versiun tudestga ch'ins po cumprar l'october.